బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఐపీఎల్: బెంగళూరు టీమ్‌లోకి నెహ్రా, కిరిస్టన్
ఐపీఎల్ ఆరంభం నుంచి అందని ద్రాక్షగా మిగిలిపోయిన టైటిల్‌ని చేజిక్కించుకునేందుకు ఈ ఏడాది రాయల్ ఛాలెంజర్స్ బెంగళూరు జట్టు గట్టిగా
TNN | Updated:
Jan 2, 2018, 12:19PM IST
<br />
ఐపీఎల్ ఆరంభం నుంచి అందని ద్రాక్షగా మిగిలిపోయిన టైటిల్&zwnj;ని చేజిక్కించుకునేందుకు ఈ ఏడాది రాయల్ ఛాలెంజర్స్ బెంగళూరు జట్టు గట్టిగా ప్రయత్నించేలా కనిపిస్తోంది. కోహ్లి సారథ్యంలోని ఆ జట్టు 2016లో ఫైనల్ చేరగా.. 2017లో ఘోరంగా విఫలమై పాయింట్ల పట్టికలో అట్టడుగు స్థానానికి పరిమితమైంది. విరాట్ కోహ్లి, ఏబీ డివిలియర్స్, క్రిస్&zwnj;గేల్, షేన్ వాట్సన్ లాంటి సూపర్ స్టార్&zwnj;లు జట్టులో ఉన్నా ఆశించిన మేర ఫలితాలు రాబట్టలేకపోయింది. దీంతో బెంగళూరు ఫ్రాంఛైజీ ఈ ఏడాది జట్టు బ్యాటింగ్ కోచ్&zwnj;గా గ్యారీ కిరిస్టన్, బౌలింగ్ కోచ్&zwnj;గా ఆశిష్ నెహ్రాని నియమిస్తూ కీలక నిర్ణయం తీసుకుంది.
ఈ నియామకంపై రాయల్ ఛాలెంజర్స్ బెంగళూరు ప్రధాన కోచ్ డేనియల్ వెటోరి మాట్లాడుతూ &lsquo;కోచింగ్ టీమ్&zwnj;లోకి వస్తున్న గ్యారీ కిరిస్టన్, ఆశిష్ నెహ్రాకి స్వాగతం. వారితో కలిసి పనిచేసేందుకు చాలా ఉత్సాహంగా ఎదురుచూస్తున్నా. క్రికెట్&zwnj;లో ఇద్దరికీ విశేషమైన అనుభవం ఉంది. వారి రాకతో ఈ సీజన్&zwnj;లో జట్టు మెరుగైన ప్రదర్శన చేయనుంది&rsquo; అని వెటోరీ ధీమా వ్యక్తం చేశాడు. గ్యారీ కిరిస్టన్ 2015 ఐపీఎల్ సీజన్&zwnj;లో ఢిల్లీ డేర్&zwnj;డెవిల్స్ జట్టుకి కోచ్&zwnj;గా పనిచేయగా.. అతని పర్యవేక్షణలోనే భారత్ జట్టు 2011&zwnj;లో ప్రపంచకప్ నెగ్గిన విషయం తెలిసిందే. గత ఏడాది వరకు సన్&zwnj;రైజర్స్ హైదరాబాద్ జట్టుకి ప్రాతినిథ్యం వహించిన ఆశిష్ నెహ్రా.. ఇటీవల క్రికెట్&zwnj; నుంచి రిటైర్మెంట్ ప్రకటించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.